Gasgrillen er kendetegnet ved at bruge flydende gas som brændsel. I modsætning til en kulgrill vil en gasgrill næsten altid være klar til at brug inden for kun få minutter. En gasgrill har behov for gas, ilt og en gnist for at virke. Gassen kommer fra den gasflaske, som er tilsluttet grillen. Ilten kommer fra luften, og gnisten kommer fra selve grillen. Gnisten skabes ved hjælp af en elektrisk tænder, der så kan bruges til at tænde gassen. De fleste gasgrill har automatisk tænding, når du drejer på kontrolknapperne.